Народно читалище „Светлина-1967” село Гълъбово, област Смолян

**Д О К Л А Д**

За работата на Народно Читалище „Светлина-1967”- село Гълъбово, община Баните, област Смолян през 2019 година.

Основната дейност в читалището е библиотечната. В края на 2019 година библиотечния фонд е 4221 тома. През 2019 година сме набавили 175 библиотечни единици: 172 броя книги,от тях 97 броя на стойност 1130.00лв. по проект „Българските библиотеки – съвременни центрове за четене и информираност” и 75 броя дарение. Периодичните издания за 2019г.са – „Отзвук”, ”Читалищен вестник” и „Хоби фермер”. Общинската организация на БСП ни абонира и за вестник „Дума”, за което им благодарим.

Читателите за годината са 103, от които до 14 години са 45. Посещенията са 1190, от които за дома – 695, в читалня – 495, а за интернет 187 и за културни мероприятия 5. Раздадени библиотечни единици - 2082 тома. Библиотеката се развива като съвременен информационен център благодарение на Програма „Глобални библиотеки – България” и в последствие Фондация „Глобални библиотеки”. От Регионална библиотека получаваме културен календар за всички бележити дати, годишнини и видни личности, които отбелязваме в библиотеката с изложби и кътове според възможностите на библиотечния фонд. В библиотеката се съхраняват всички издания, които съдържат данни за миналото и настоящето на родния край.

Ежедневно се предоставят услуги и безплатен интернет за всички възрастови групи. Участието в посочените по горе дейности допринасят за превръщането на библиотеката в желано място за прекарване на свободното време, получаване на информация от различно естество, придобиване на основни умения за деца, родители и възрастни. Привличане на нови читатели и посетители в библиотеката и „раждане” на интересни инициативи сред местната общност. Библиотекарката Виолета Младенова Караасенова взе участие в пътуващ семинар организиран от Регионална библиотека „Николай Вранчев”с цел обмяна на опит. Бяха посетени няколко библиотеки- Градската библиотека в Асеновград, библиотека „Родина” в Стара Загора, Казанлък, Карлово и с. Труд, Пловдивска област

Народно читалище „Светлина-1967” работи активно за постигане на добри резултати във връзка стратегията за „ Учене през целия живот”.

През 2019 година имаме 6 участия извън населеното място с гайдарчетата. Празника на Общината и Минералната вода, посещението от Якутия в Баните, участие в програмата организирана от читалищата и изнесена пред почиващи и туристи на площада в Баните, Празника на с. Давидково, Осемнадесетият фолклорен фестивал за двугласно пеене в гр. Неделино и събора на Рожен с участие на гайдарите и изложба от „Етнографската сбирка”.

В населеното място отбелязваме „Баба Марта” и „Деня на самодееца” с изработване и връзване на мартеници. На 8-ми Март „Празника на мама” в детската градина се изнася литературно- музикална програма от децата, а вечерта майките празнуват в заведение. Първа пролет с оцветяване на картички и рисунки, които сваляме от интернет. Седмицата на Детската книга отбелязваме в Библиотеката, като четем и разглеждаме Детски книжки и Енциклопедии.

Велик ден отбелязваме с боядисване на яйца с децата от детската градина и Самодейците.

„Деня на детето”го празнуваме в „Детския кът” към Библиотеката направен след ремонта на читалището. На децата подаряваме книжки за оцветяване.

„Еньов ден” с децата от детската градина и учениците, като разглеждаме и четем Енциклопедии за растенията и билките и техните лечебни свойства.

Деня на „Народните Будители” отбелязваме в библиотеката с изложба и презентация.

Коледа и Нова година – Коледа с децата от детската градина. Подготвя се литературно-музикална програма от стихчета, песнички, сценки и Дядо Коледа им подарява подаръци и лакомства. Нова година посрещаме в центъра на селото.

В читалището се води Летописна книга, в която се вписват всички Чествания, Годишнини и Бележити събития станали в населеното място.

Читалищното Настоятелство през 2019 година е провело 6 заседания, едно Отчетно и едно Отчетно-изборно събрание. Тук е мястото да отбележим, че всички чествания и празници са разход за читалището, а Държавната субсидия е недостатъчна за развиване на богата читалищна дейност.

20.02.2020г. От Читалищното Настоятелство

с. Гълъбово Председател:…………………………..

/В. Станчева/

**С П И С Ъ К**

На читалищното настоятелство и Проверителната комисия при НЧ „Светлина-1967“ село Гълъбово, общ. Баните, обл. Смолян

Читалищното настоятелство:

1. Веселина Асенова Станчева – Председател
2. Златка Николова Димитрова – член
3. Илинка Илчева Димитрова – член

Пороверителна комисия:

1. Надя Чавдарова Попова – Председател
2. Живко Цветанов Пашов – член
3. Райчо Митков Димитров – член

02.03.2020г.

с. Гълъбово